***ΚΕΙΜΕΝΟ :******ΑΝΤΙΓΟΝΗ ΚΕΦΑΛΑΙΟ : Α΄ ΕΠΕΙΣΟΔΙΟ-Β΄ ΣΚΗΝΗ***

***ΠΡΑΓΜΑΤΟΛΟΓΙΚΑ ΣΤΙΧΩΝ : 295 – 314***🕮 ***ΣΤΙΧΟΙ : 280-331***

Γ

Στίχοι 295-301

Όλοι αυτοί οι στίχοι αποτελούν ένα γνωμικό για την ολέθρια και καταστροφική δύναμη του χρήματος, όταν αυτό δε χρησιμοποιείται για καλούς σκοπούς. Βάζοντας αυτά τα λόγια στο στόμα του Κρέοντα, ο Σοφοκλής επιδιώκει να εκφράσει και τις δικές του απόψεις για τη δύναμη του χρήματος:

α. Καταστρέφει τις πόλεις (ο πλούτος των πόλεων προκαλεί επιθέσεις, με τα χρήματα εξαγοράζονται πολιτικοί, στρατιωτικοί και βρίσκονται εύκολα προδότες).

β. Κάνει το χρήμα τους ανθρώπους να φεύγουν από τα σπίτια τους για αναζήτηση του κέρδους ή εξαιτίας οικονομικών διαφορών με την οικογένεια τους.

γ. Φθείρει τα ήθη και παρασύρει τους ανθρώπους σε αισχρές πράξεις.

Δ

Στίχοι 302-314

Εδώ ο Κρέων εκφράζει την απειλή του προς τους ενόχους, όποιοι κι αν είναι αυτοί. Στρέφεται εναντίον του φύλακα και τον απειλεί ότι αυτόν και τους άλλους φύλακες θα τους κρεμάσει ζωντανούς, αν δεν του φέρουν τον ένοχο.

Δείχνει κι εδώ ο Κρέων τον *αλαζονικό*, *σκληρό* *και* *δεσποτικό* *χαρακτήρα*, προκαλώντας ταυτόχρονα και την απέχθεια του Αθηναίου θεατή του 5ου π.Χ. αιώνα, ο οποίος ένιωθε αποστροφή προς τέτοιου είδους απειλές και βασανισμούς (υπήρχε στην αρχαιότητα η συνήθεια να βασανίζονται οι δούλοι στο δικαστήριο, για να πουν την αλήθεια).

26.🔒 *ΕΡΩΤΗΣΗ*: Να βρείτε τα γνωμικά των στίχων 280-314.

🔓 *Απάντηση*: 1. «**Μή** **‘φευρεθῇς** ἄ**νους** **καί** **γέρων** **ἅμα»** (στ.281)

 2. «**στίχοι**» 295-301

 3. «**Ὅσοι** **δέ** **μισθαρνοῦντες... ὡς** **δοῦναι** **δίκην»** (στ.302-303)

 4. **«Οὐκ ἐξ ἄαπαντος δεῖ τό κερδαίνειν φιλεῖν» (στ.312)**

 **5. « Ἐκ γάρ** **τῶν** **αἰσχρῶν** **λημμάτων**... **ἤ σεσωσμένους»** (στ. 313-314)

Ο Σοφοκλής αποκαλεί το χρήμα <<νόμισμα>> (=θέσπισμα, θεσμό). Σίγουρα έχει υπόψη του την εξέλιξη των ανθρώπινων συναλλαγών: αρχικά οι συναλλαγές γίνονταν με ανταλλαγή προϊόντων παραγωγής. Αυτό, όμως, προκαλούσε μεγάλες δυσχέρειες στους ανθρώπους. Έτσι, οι άνθρωποι στράφηκαν προς την κοπή μετάλλων. Πρώτοι έκοψαν χρυσά νομίσματα οι Λύδιοι και τους ακολούθησαν οι Πέρσες. Τον 8ο π.Χ αιώνα ο τύραννος του Άργους Φείδων θεωρείται ότι έκοψε πρώτος στην Ελλάδα νομίσματα.

Σημαντικές, λοιπόν, ωφέλειες έφερε το χρήμα στον άνθρωπο. Το κακό, όμως, είναι ότι οι άνθρωποι το θεοποίησαν, με όλα τα άσχημα επακόλουθα της φιλοχρηματίας. Από που, όμως, παίρνει ο Κρέων αφορμή, για να αναπτύξει τις απόψεις του για φιλοχρηματία;

Επειδή γνωρίζουμε ότι ο Κρέων ήταν καχύποπτος τύραννος, θεώρησε πως οι πολιτικοί του αντίπαλοι δωροδόκησαν τους φύλακες, για να θάψουν τον Πολυνείκη, με σκοπό την δημιουργία εντυπώσεων δυσμενών προς το κύρος της εξουσίας του. Όλοι μας βλέπουμε την τραγική ειρωνεία, μιας και γνωρίζουμε ότι την ταφή την έκανε η Αντιγόνη.

Δεν πρέπει να θεωρούμε το χρήμα στην ζωή μας σκοπό, αλλ’ απλά μέσο για την ικανοποίηση των υλικών μας αναγκών. Η ηρεμία του πνεύματος και η ανωτερότητα του ψυχικού κόσμου δεν μπορούν να αντικατασταθούν από το χρήμα.

Για την απόκτηση χρημάτων χρειάζεται η εργασία να περιορίζεται στα πλαίσια της ηθικής και του νόμου. Η νοσηρή αποθησαύριση χρήματος δημιουργεί τον τύπο του φιλάργυρου, ο οποίος στερείται ανώτερων ιδανικών και καταντάει δούλος του χρήματος. Η απεριόριστη σπατάλη είναι το άλλο άκρο. Ο μέσος δρόμος, δηλ. η αποταμίευση, μπορεί να σώσει το άτομο από πολλούς κινδύνους στη ζωή του.

Που μπορεί να οδηγήσει τους ανθρώπου η παράφορη επιθυμία για το χρήμα;

Στην προδοσία, στη διάρρηξη, στην κατάχρηση, στη δωροδοκία, στην πλαστογραφία, στην χαρτοπαιξία. Για το χρήμα πολεμά γιος τον πατέρα και φίλος το φίλο. Γι’ αυτό σκοτώνονται ακόμα και αδέρφια.

Εκτός των στίχων που σχολιάσαμε, άλλες αναφορές του Σοφοκλή για το χρήμα βρίσκονται στους στίχους:

 **220-222 (“ ὑπ’ ἐλπίδων ἄνδρας τό κέρδος πολλάκις διώλεσεν”).**

 **310-312 (“ ἵνα εἰδότες... οὐκ ἐξ ἄπαντος δεῖ τό κερδαίνειν φιλεῖν”).**

 **313-314 (“ ἐκ τῶν αἰσχρῶν λημμάτων... ἤ σεσωσμένους”).**

 **326 (“ τά δειλά κέρδη πημονάς ἐργάζεται”**).

Ο λαός γνωρίζοντας την δύναμη του χρήματος διατύπωσε τις σκέψεις του σε δύο παροιμίες:

“**το χρήμα είναι καλός υπηρέτης, αλλά πολύ κακός άρχοντας**”.

“**τα άσπρα γκρεμίζουν κάστρα, κατεβάζουν τ’ άστρα**”.

Για τα κράτη το χρήμα είναι βασικός συντελεστής ευτυχίας, ακμής και στρατιωτικής ισχύος (Σαίξπηρ: «αν προπορεύεται το χρήμα, ανοίγουν όλοι οι δρόμοι»). Όμως μπορεί να τα οδηγήσει και αυτά στην πλεονεξία και στην απόκτηση επεκτατικών και κατακτητικών διαθέσεων, με αποτέλεσμα τη δημιουργία πολέμων για την κατάκτηση μικρότερων χωρών ή την εκμετάλλευση πλουτοπαραγωγικών πηγών (πόλεμος στον Περσικό).